În principiu, mama trebuie să mănânce cât mai sănătos şi mai natural, iar mesele să fie normale cantitativ. Laptele dulce este de evitat, pentru că dă colici bebeluşului. Maximum o cană de lapte pe zi şi acela cald, brănza proaspată, telemea, caş, urdă, fără brânzeturi fermentate pentru că transmit bacterii, fără brânză topită, cremă de brânză din comerţ, caşcaval şi iaurturi cu fructe. Toate au chimicale şi nici nu ajută la slăbit.
Mama poate consuma şi trei ouă pe saptamănă, preferabil fierte, dacă vrea să şi slabească, fructe şi legume. La fructe, trebuie căutate cele fără potenţial alergizant: cele cu “păr” ca piersicile sau cu seminţe mici precum kiwi, căpşuni, fructe de pădure. În rest, mama poate consuma orice tolera şi nu o balona nici înainte de a rămâne gravidă. Alte alimente ce pot fi consumate sunt carnea de pasăre (pui sau curcan) fără piele, peşte, carne de vită, dar (atenţie!), nu semipreparate, carnea fiartă la cuptor sau grătar. Fără produse congelate sau conservate, toate alimentele trebuie să fie proaspate, inclusiv carnea. Fără adaosuri şi concentrate de supă, fără fast-food, produse de cofetărie. Este bine să nu se abţină decât de la dulciuri, prăjeli, produse de panificaţie. În rest, este bine sa mănânce puţin şi des, indiferent dacă alaptează sau nu.
Dacă alăptează şi mănâncă sănătos, va mai da şi din kilograme jos. În orice caz, dieta nu trebuie să fie un focus. Mama trebuie să îşi alăpteze copilul cât mai mult timp şi să nu mănânce cât şapte.